Ole Gunnar Solskjær (alizaliwa Kristiansund 26 Februari 1973) ni mchezaji wa soka wa zamani wa Norway. Alicheza mara nyingi kama mshambuliaji katika timu ya Manchester United iliyopo nchini Uingereza katika jiji la Manchester,. Pia alichezea timu ya taifa ya Norway. Kwa sasa ni meneja wa timu ya soka wa Norwey na msimamizi, meneja au kocha wa klabu ya Manchester United. Solskjær alichezea Molde FK na Clausenlengen zilizopo nchini Norway kabla ya kwenda Uingereza. Solskjær alijiunga na Manchester United mwaka 1996 kwa ada ya uhamisho wa £ 1.5 milioni. Alicheza mechi 366 kwa klabu hiyo na akafunga mabao 126 wakati wa mafanikio kwa klabu hiyo. Mwaka 1999, alifunga mabao manne kwa dakika kumi na mbili dhidi ya Nottingham Forest. Pamoja na Manchester United, Solskjær alishinda Ligi Kuu mara sita na Kombe la FA mara mbili. Alifunga bao la ushindi katika mechi ya fainali ya UEFA mwaka 1999. Mnamo 2007, Solskjær alitangaza kustaafu soka baada ya kushindwa kupona majeraha makubwa ya magoti. Hata hivyo, alibakia Manchester United katika jukumu la kufundisha na pia katika uwezo wa balozi. Mwaka 2008, Solskjær akawa meneja wa timu ya hifadhi ya klabu.